Ο **Ούλριχ** ("**Ούλι**") **Χένες** (γενν. 5 Ιανουαρίου ή 5 Μαΐου 1952, Ουλμ) είναι Γερμανός πρώην ποδοσφαιριστής και μάνατζερ ποδοσφαίρου. Συνέδεσε το όνομά του με τη Μπάγερν Μονάχου. Ο πατέρας του ήταν κρεοπώλης και ο ίδιος ακολούθησε αυτό το επάγγελμα. Μικρότερος αδελφός του είναι ο Ντίτερ Χένες, επίσης πρώην παίκτης της Μπάγερν.

Καριέρα ποδοσφαιριστή
---------------------

Ποδοσφαιρικά ξεκίνησε στην VfB Ulm, ενώ αργότερα έπαιξε στην TSG Ulm1846, η οποία σήμερα ονομάζεται SSV Ulm 1846. Στα 18 του (15.8.1970, 1-1 εκτός έδρας στην Στουτγάρδη) έκανε το ντεμπούτο του με την ομάδα της Μπάγερν.
Έπαιζε δεξιός ακραίος επιθετικός (ύψος: 1,80 μ. 77 κιλά) και ήταν από τους γρηγορότερους παίκτες της Ευρώπης, τρέχοντας τα 100 μέτρα σε 11 δευτερόλεπτα.
Το 1975 στον τελικό με την Λιντς, χωρίς άμεση επέμβαση αντιπάλου, έπαθε ζημιά στο γόνατο και συγκεκριμένα στο μηνίσκο.
Συνέχισε την καριέρα του με φαρμακευτική αγωγή, μέχρι που το 1978 έχασε τη θέση του στην ενδεκάδα.
Την ίδια χρονιά πήγε δανεικός για το ποσό των 200.000 μάρκων στην Νυρεμβέργη, όπου εκεί είχε μόνο 11 συμμετοχές και στο τέλος της σεζόν η Νυρεμβέργη έπεσε στη Β' Εθνική κατηγορία.

Καριέρα μάνατζερ
----------------

Το 1979 επιστρέφει στη Μπάγερν και αναλαμβάνει το πόστο του μάνατζερ. Η ομάδα του Μονάχου είχε εκείνο το διάστημα 7 εκατομμύρια μάρκα χρέος.
Θα πρέπει να σημειωθεί ότι ο Χένες υπήρξε ο τρίτος μάνατζερ της Μπάγερν από την ίδρυση της Μπουντεσλίγκα, ενώ έφτασε μέχρι και την προεδρία.

Το 1984 έγινε η μεταγραφή του Καρλ-Χάινς Ρουμενίγκε στην Ίντερ για 11 εκατομμύρια μάρκα και το ποσό αυτό «έσωσε» ουσιαστικά τη Μπάγερν οικονομικά. Ήταν τότε η δεύτερη ακριβότερη μεταγραφή, μετά από αυτή του Ντιέγκο Μαραντόνα.

Άλλες Δραστηριότητες
--------------------

Το 1985 ίδρυσε συνεταιρικά με τον Βέρνερ Βάις την αλλαντοποιΐα «HoWe Wurstwaren» στην Νυρεμβέργη, την οποία σήμερα διευθύνουν τα δύο παιδιά του Χένες, η Σαμπίνε και ο Φλόριαν.

Φοροδιαφυγή
-----------

Έχει καταδικαστεί σε ποινή φυλάκισης 3,5 ετών χωρίς αναστολή για φοροδιαφυγή.
Συγκεκριμένα ο Χένες είχε παραδεχθεί ότι απέκρυψε 27,2 εκατομμύρια ευρώ σε φόρους εισοδήματος σε μυστικούς λογαριασμούς σε ελβετική τράπεζα, καταδικάστηκε από το δικαστήριο και οδηγήθηκε στη φυλακή του Λάντσμπεργκ.

Παραπομπές
----------

1. ↑  (πολλαπλές γλώσσες) *Transfermarkt*. 72351. Ανακτήθηκε στις 9  Οκτωβρίου 2017.
2. ↑  *filmportal.de*. 2200d4ae441d4243b83d9cb5aa533f5a. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. hoeness-ulrich-uli.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
5. ↑  www.spiegel.de/panorama/justiz/uli-hoeness-chronologie-zum-fall-der-steuerhinterziehung-a-1079799.html.
6. ↑  uk.reuters.com/article/uk-soccer-germany-bay/kahn-named-as-next-bayern-ceo-hoeness-to-leave-as-president-idUKKCN1VK0P7.
7. ↑  www.spiegel.de/sport/fussball/fc-bayern-muenchen-uli-hoeness-verabschiedet-sich-herbert-hainer-wird-nachfolger-a-1296764.html.
8. ↑  www.zeit.de/politik/deutschland/2014-12/uli-hoeness-verdienstorden. Ανακτήθηκε στις 15  Μαΐου 2021.
9. ↑  Φύλλο εφημερίδας "Αθλητική Ηχώ" της 8 Οκτωβρίου 1978, σελ. 2: "Ο Ούλριχ ντριπλάρει"
10. ↑  Κωνσταντάρας, Νίκος (16 Μαρτίου 2014). «Ο Ούλι Χένες και ο καταραμένος φόρος». *www.kathimerini.gr*. Καθημερινή. Αρχειοθετήθηκε από το πρωτότυπο στις 6 Δεκεμβρίου 2018. Ανακτήθηκε στις 9 Απριλίου 2020.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 18016874
* LCCN: n2015038114
* ISNI: 0000 0001 1711 6382
* GND: 118705598

 |

 |